भारत सरकार

पंचायती राज मंत्रालय

**राज्‍य सभा**

**अतारांकित प्रश्‍न सं. 2066**

दिनांक 28 जुलाई, 2014 को उत्‍तरार्थ

पंचायती राज संस्‍थाओं को अंतरित किये गये विषय

2066. श्री प्रवीण राष्‍ट्रपाल :

क्‍यापंचायती राज मंत्रीयह बताने की कृपा करेंगे कि:

1. संविधान को समवर्ती सूची से पंचायती राज संस्‍थाओं को अंतरित किये गये विभिन्‍न विषयों का ब्‍यौरा क्‍या है ; और
2. क्‍या पंचायतों को ग्रामीण मुद्दों के समाधान के लिए केंद्र या राज्‍य सरकारों से पर्याप्‍त निधियां प्राप्‍त होती हैं ?

**उत्‍तर**

पंचायती राज, ग्रामीण विकास तथा पेय जल एवं स्‍वच्‍छता राज्‍य मंत्री

(श्री उपेन्‍द्र कुशवाहा )

(क) संविधान के अनुच्‍छेद 243 छ के अनुसार, राज्‍य पंचायतों को ऐसी शक्‍तियां और प्राधिकार प्रदान कर सकेंगे, जो उन्‍हें स्‍वायत्‍त शासन की संस्‍थाओं के रूप में कार्य करने और आर्थिक विकास और सामाजिक न्‍याय की योजनाएं, जिनके अन्‍तर्गत वे योजनाएं भी हैं, जो ग्‍यारहवीं अनुसूची में सूचीबद्ध विषयों के संबंध में है, तैयार करने और कार्यान्‍वित करने में समर्थ बनाने के लिए आवश्‍यक हों। संविधान की समवर्ती सूची के वैसे विषय, जिन्‍हें ग्‍यारहवीं अनुसूची के अनुसार पंचायतों द्वारा देखे जाने वाले विषय के रूप में निदर्शित किए गए हैं, में सामाजिक वानिकी और फार्म वानिकी, लघु वन उपज, ग्रामीण विद्युतीकरण, जिसके अंतर्गत विद्युत का वितरण भी शामिल है, शिक्षा, जिसके अंतर्गत प्राथमिक और माध्‍यमिक विद्यालय भी है, तकनीकी प्रशिक्षण एवं व्‍यावसायिक शिक्षा, प्रौढ़ और अनौपचारिक शिक्षा सम्‍मिलित है। संवैधानिक ढांचे के अंतर्गत ‘स्‍थानीय सरकार’ एक राज्‍य विषय है। ग्‍यारहवीं अनुसूची में शामिल किए गए विषयों को पंचायतों को हस्‍तांतरित करने के मामले में राज्‍यों में भिन्‍नता है ।

(ख) पंचायतों को निधियां केंद्र और राज्‍य सरकारों द्वारा कार्यान्‍वित क्षेत्रीय योजनाओं, केंद्रीय व राज्‍य वित्‍त आयोगों, करों की उगाही इत्‍यादि के जरिए प्राप्‍त होती हैं । पंचायती राज मंत्रालय पिछड़ा क्षेत्र अनुदान निधि (बीआरजीएफ) और राजीव गांधी पंचायत सशक्‍तिकरण अभियान (आरजीपीएसए) योजनाएं कार्यान्‍वित कर रहा है। इन योजनाओं के अन्‍तर्गत, पंचायती राज संस्‍थाओं को सुदृढ़ करने और स्‍थानीय अवसंरचना में महत्‍वपूर्ण अंतरालों को पाटने तथा अन्‍य स्‍थानीय विकास संबंधी जरूरतें पूरा करने के लिए राज्‍यों को निधियां प्रदान की जाती हैं ।

\*\*\*\*\*\*\*